AEON Bukit Tinggi, Klang itu apa sih? Jelaskan dalam bahasa melayu ya

Pusat Membeli-Belah AEON Bukit Tinggi merupakan sebuah kompleks membeli-belah bersepadu moden yang dibina di atas sebuah tanah dengan sejumlah keluasan 26 ekar, di mana luas kepadatan bangunan adalah sebanyak 2.1 juta kaki persegi. Juga dikenali sebagai Jusco Bukit Tinggi, pusat membeli-belah ini terletak di Bandar Bukit Tinggi, iaitu sebuah kawasan perumahan yang moden dan makmur di selatan bandar DiRaja Klang, Selangor.

Kompleks membeli-belah ini yang telah dibina dengan kos sebanyak RM350 juta ringgit (lebih daripada AS$100 juta dolar Amerika) telah dibuka pada 24 November 2007. Pusat Membeli-Belah AEON Bukit Tinggi merupakan stor ÆON (JUSCO) yang terbesar di Malaysia dan juga di rantau Asia Tenggara. Kompleks ini mempunyai lebih daripada 5,000 petak tempat letak kereta.

Pusat Membeli-Belah AEON Bukit Tinggi mempunyai keluasan ruang sewa kasar sebanyak 1 juta kaki persegi. Restoran, kafe, gedung aneka dan kemudahan, medan selera, pusat hiburan, farmasi dan rekreasi serta kedai buku, panggung wayang, gimnasium dan pusat karaoke boleh didapati di dalam kompleks ini. Waktu perniagaan adalah dari pukul 10 pagi hingga 10.30 malam setiap hari.